LAPHO othile ekubonisa umusa, ubonga kanjani? Cabanga ngendlela izikhulu zempi zakwa-Israyeli ezabonisa ngayo ukubonga ngemva kokuba zinqobe abakwaMidiyani. Le mpi yalwiwa ngemva kokuba ama-Israyeli onile ngokuphathelene noBhali wasePheyori. UNkulunkulu wenza ukuba abantu bakhe banqobe, futhi impango yahlukaniswa phakathi kwamabutho angu-12 000 kanye nawo wonke u-Israyeli. Ngokuvumelana nesiqondiso sikaJehova, amabutho anikeza abapristi ingxenye ethile yempango yawo, namanye ama-Israyeli enza ngokufanayo kumaLevi.—Num. 31:1-5, 25-30.